**Učebné materiály počas dištančnej výučby (pandémie COVID 19)**

**Škola:** Základná škola s materskou školou Pavla Emanuela Dobšinského Teplý Vrch

**Termín:** 2. týždeň februárový (08. 02. - 12. 02. 2021)

**Predmet:** Anglický jazyk

**Vyučujúci:** Mgr. Anastázia Vašeková

**Trieda:** 5. ročník

**1. úloha** – Odpíšte si novú slovnú zásobu (Lekcia 6 – viď. nižšie) do vášho slovníčka (anglický výraz, fonetické znaky, význam). Slovíčka sa naučte naspamäť – teda čítajte ich tak často, ako sa len dá. Váš slovníček so slovíčkami mi odfoťte a pošlite ako súkromnú správu cez Messenger do piatku, 12. 02. 2021. Úlohu si značte termínom (2. týždeň februárový – 08. 02. – 12. 02. 2021)!

**2. úloha** – Odpíšte si text (viď. nižšie – *Denný režim – Daily routine*) do zošita.

**Denný režim – Daily routine**

Ak chceme rozprávať o našom dennom režime, používame jednoduchý prítomný čas, ktorý tvoríme nasledovne:

OSOBA + SLOVESO ( sloveso je v slovníkovom tvare, teda v tej forme, ako ho nájdeme v slovníku)

**POZOR!**

Pri tretej osobe jednotného čísla, teda pri osobách HE/SHE/IT, sa k slovesu pridáva koncovka ***– s*** alebo ***-es***. Koncovka –es sa pridáva vtedy, keď sloveso je zakončené na –o (napr.: I go – he go**es**, I do – she do**es**) alebo keď sloveso je zakončené vo výslovnosti na sykavku (c, č, dz, dž, s, š, z, ž – napr.: I wash – he wash**es**, I watch – she watch**es**).

|  |  |
| --- | --- |
| **OSOBY I, you, we, they** | **OSOBY he, she, it = 3. osoba j.č.** |
| I get up at six. – Ja vstávam o šiestej. | Peter get**s** up at five. – Peter vstáva o piatej |
| Then I go to the toilet. – Potom idem na toaletu. | Then he goes to the toilet. – Potom ide na toaletu. |
| I wash my face and brush my teeth. – Umyjem sa a umyjem si zuby. | He wash**es** his face and brush**es** his teeth. – Umyje sa a umyje si zuby. |
| I comb my hair with a big comb. – Učešem si vlasy veľkým hrebeňom. | He comb**s** his hair with a big comb. – Učeše sa veľkým hrebeňom. |
| I have breakfast at seven o´clock. – Raňajkujem o siedmej. | He **has** breakfast at six o´clock. – On raňajkuje o siedmej. |
| I take the bus to school. – Chodím autobusom do školy. | Peter walk**s** to school. – Peter chodí pešo do školy. |
| School starts at eight. – Vyučovanie sa začína o ôsmej. | School start**s** at eight. – Vyučovanie sa začína o ôsmej. |
| I usually have a sandwich for my elevenses. – Zvyčajne mám jeden sendvič na desiatu. | Peter usually has a banana or an apple for his elevenses. – Peter zvyčajne má banán alebo jablko na desiatu. |
| I normally have five or six lessons a day. – Zvyčajne mávam päť alebo šesť hodín denne. | He usually has six or seven lessons a day. – On zvyčajne máva šesť alebo sedem hodín denne. |
| I have lunch at one. – Obedujem o jednej. | He has lunch at one. – Obeduje o jednej. |
| I have after school activities every Wednesday. – Každú stredu mám krúžok. | He has after school activities twice a week. – On má krúžky dvakrát do týždňa. |
| I go home at four. – Domov chodím o štvrtej. | He goes home at four. – On chodí domov o štvrtej. |
| I have a light snack after school. – Ľahký olovrant si dám po škole. | He has snack at school. – On má olovrant v škole. |
| I do my homework from five to half past six. – Domáce úlohy si robím od piatej do pol siedmej. | He does his homework for an hour after school. – On si robí domáce úlohy hodinku po škole. |
| We usually have dinner at about seven. – Zvyčajne večeriame okolo siedmej. | He has dinner at seven. – On večeria o siedmej. |
| After dinner I watch TV. – Po večeri pozerám telku. | He has a shower at half past seven. – On sa sprchuje o pol ôsmej. |
| I have a bath at nine o´clock. – Ja sa kúpem o deviatej hodine. | He reads in bed every evening. – On číta v posteli každý večer. |
| I go to bed at ten. – Chodím spať o desiatej. | He goes to sleep at ten. – Chodí spať o desiatej. |







